Abdulla Aripov Qirg‘iziston va O‘zbekiston o‘rtasidagi ikki tomonlama hamkorlik bo‘yicha qo‘shma hukumatlararo komissiya majlisida ishtirok etadi. Foto: gov.kg Bugun, 15 avgust kuni O‘zbekiston bosh vaziri Abdulla Aripov amaliy tashrif bilan Qirg‘iziston Respublikasiga bordi. «Issiqko‘l» xalqaro aeroportida O‘zbekiston bosh vazirini Qirg‘iziston vazirlar mahkamasi raisining o‘rinbosari Baxit Toroboyev kutib oldi. Abdulla Aripov Qirg‘iziston va O‘zbekiston o‘rtasidagi ikki tomonlama hamkorlik bo‘yicha qo‘shma hukumatlararo komissiyaning 16 avgust kuni Cho‘lpon-Ota shahrida bo‘lib o‘tadigan 10-majlisida ishtirok etish uchun Qirg‘izistonga tashrif buyurdi.